د شپږیزې کرکټ اتل به څوک وي؟
کابل کې د کرکټ د شل اوریزو سیالیو اخري دوه ورځو کې به دا فیصله کیږي چې د دې کال د شپږیزې اتلولي به څوک گټي.؟
د کابل په نړیوال کرکټ لوبغالي کې د نومبر د دریمې نیټې پیل شوې د افغانستان د شپږو زونونو ترمنځ د کرکټ شل اوریزې به د جمعې په ورځ پای ته ورسي.دغه سیالۍ چې د شپږیزې په نوم یادیږي،دا دریم کال دی چې کابل کې ترسره کیږي،چې دا ځل پکې د تېر کال په نسبت یو ټیم زیات ولوبیده. د تېر کال اتل ټیم د مس عینک اتلان ټیم سږ کال د سر په څلورو ټیمونو کې ځای ونه موند او د خپلې اتلولۍ د ساتلو نه هم پاتې شو. د مس عینک سره د بست ساتونکو ټیم هم د ټورنامنټ د دویمې مرحلې سیمې فاینل ته ونه رسید. د سپین غر بازانو ټیم د شفیق الله شفق په مشرۍ پینځو لوبو کې څلور وگټلې او اته پواینټه ېې وگټل. باقي درې ټیمونو د کابل بازانو ،امو نهنگانو او د بند امیر ښامارانو د دوه لوبو گټلو ،دوه بایللو او یوې د بې نتیجې کیدو نه پس پینځه پینځه پواینټه واخیستل او سمي فاینل ته ورسیدل. خو د چارشنبې په ورځ د نومبر په یولسمه چې د څلورو ټیمونو دپاره د سیمي فاینل یا نیمه پای لوبې ورځ ټاکل شوې وه، د دریو ورځو د باران نه پس ممکنه نشوه چې یوه لوبه هم وشي. همدغه باران د ټورنامنټ اخري دوه ورځې هم زیانمنې کړې او لوبې په عادي توگه پرمخ لا نه ړې. د افغانستان د کرکټ بورډ په وینا که چرې د پنجشنبې په ورځ امکان و او میدان کرکټ ته مناسب و نو سیمي فاینل سیالۍ به وکړي او د فاینل لوبه به بلې ورځ یعني جمعې ته وغځوي، خو که چرې پنجشنبه هم د لوبې امکان نه ،نو بیا به جمعې په ورځ د سر د دوه غوره ټیمونو سپین غر زمریانو او کابل بازانو ترمنځ فاینل وکړي. خو دا نه ده معلومه که دواړه ورځې لوبه امکان ونه لري نو قهرمان به څنگه معلومیږي، د دې فیصله به د جمعې په ورځ کیږي. دا وخت سپین غر زمریان د اتو پواینټو سره ټولو نه مخکې دی نو اتلولۍ گټلو کاندید دی. سپین غر زمریانو د شپږیزې د کال ٢٠٠١٣ اتلولي هم گټلې وه. په دې سیالیو کې د سپین غر بازانو کپتان شفیق الله شفق غوره کپتاني وکړه. د لوبې غوره لوبغاړو کې دوه انعامونه د امو نهنگانو جاوید احمدي وگټل.ځوان لوبغاړو حمزه هوتک ،حشمت شهیدي، کبیرعمر،باطن شاه،منیر احمد او نورو په خپل خپل ځای غوره لوبه وکړه. دې ټورنامنټ کې مشهور لوبغاړي نجیب ځدران،نور علي ځدران،نورروز منگل او اصغر ستانکزي ډیر ښه ونه ځلیدل. محمد نبي ،گلبدین نایب او سمیع الله شینواري بیا هم خپله وړتیا وښوده. توپ اچونه کې جاوید احمدي، راشد ارمان عبدالله عادل،حمزه هوتک او نوین الحق زیاتې وکټې اخیستي . چې زیاتره ېې سلو توپ اچونکي دي. په توپ وهنه کې حشمت شهیدي، منیر احمد، گلبدین نایب ،شبیر نوري او کبیر عمر نورو نه مخکې وو. د دې سیالو د غوره لوبغاړو اعلان به د جمعې په ورځ کیږي. د سږ کال د شپږیزو سیالیو بندوبست او انتظام په کولو د کرکټ بورډ ستاینه هم کیږي او د لوبو د پرانستې غونډه ېې د مثال په توگه وړاندې کیږي.